বিপুল পরিমাণ মোবাইল ব্যাংকিং অ্যাকাউন্ট অকার্যকর হওয়ার বিষয়ে বাংলাদেশ ব্যাংকের সংশ্লিষ্ট সূত্র জানিয়েছে, দীর্ঘ দিন ধরে অভিযোগ ছিল মোবাইল ব্যাংকিংয়ের মাধ্যমে টাকা পাচার হচ্ছে। এ কারণে দেশের রেমিট্যান্স প্রবাহ হ্রাস পাচ্ছে। তিন বছর ধরে রেমিট্যান্স প্রবাহের প্রবৃদ্ধি ঋণাত্মক হচ্ছে। যেমন- ২০১৪-১৫ অর্থবছরে দেশে রেমিট্যান্স এসেছিল এক হাজার ৫৩২ কোটি ডলার, পরের বছরে অর্থাৎ ২০১৫-১৬ অর্থবছরে তা কমে হয় এক হাজার ৪৯৩ কোটি ডলার। ওই বছরে কমে যায় আড়াই শতাংশ। গত অর্থবছরের তা আরো কমে যায়। গত অর্থবছরে রেমিট্যান্স আসে ১২৭৭ কোটি ডলার, যা আগের বছরের চেয়ে সাড়ে ১৪ শতাংশ কম।